Ευθύμης Φιλίππου

Ο Ευθύμης Φιλίππου (18 Ιανουαρίου 1977) είναι Έλληνας συγγραφέας και σεναριογράφος. Έχει ασχοληθεί με την διαφήμιση, το θέατρο και τη λογοτεχνία, αλλά είναι κυρίως γνωστός για τη συνεργασία του με τον Γιώργο Λάνθιμο στις ταινίες Κυνόδοντας (2009), Ο Αστακός (2015) και Ο θάνατος του ιερού ελαφιού (2017).

 Καριέρα 
Ο Ευθύμης Φιλίππου γεννήθηκε το 1977 στην Αθήνα.

Το 2009 ο Φιλίππου έγραψε το σενάριο της ταινίας Κυνόδοντας, μαζί με τον σκηνοθέτη Γιώργο Λάνθιμο. Η ταινία απέσπασε το βραβείο Ένα Κάποιο Βλέμμα στο Διεθνές Φεστιβάλ Κινηματογράφου Καννών και διεκδίκησε το Όσκαρ Καλύτερης Ξενόγλωσσης Ταινίας. Στα Βραβεία Ελληνικής Ακαδημίας Κινηματογράφου, ο Φιλίππου μοιράστηκε το Βραβείο Σεναρίου μαζί με τον Λάνθιμο.

Η ταινία Άλπεις (2010), το σενάριο της οποίας συνυπέγραψε ο Φιλίππου και ο Λάνθιμος, τιμήθηκε με το Premio Osella Σεναρίου στο Διεθνές Φεστιβάλ Κινηματογράφου Βενετίας. Μάλιστα, ο Φιλίππου έπαιξε έναν μικρό ρόλο σε αυτή.

Ο Φιλίππου συνεργάστηκε εκ νέου με τον Λάνθιμο στον Αστακό (2015), που αποτέλεσε το αγγλόφωνο ντεμπούτο τους. Ως συνσεναριογράφος απέσπασε το Βραβείο Σεναρίου στα Βραβεία Ευρωπαϊκού Κινηματογράφου και το Καλύτερου Σεναρίου της Ένωσης Κριτικών Κινηματογράφου του Λος Άντζελες. Επιπλέον, ήταν συνυποψήφιος για το Βραβείο Καλύτερης Ταινίας της Ευρωπαϊκής Ακαδημίας Κινηματογράφου, Βραβείο BAFTA Καλύτερης Βρετανικής Ταινίας και Όσκαρ Καλύτερου Πρωτότυπου Σεναρίου. Το 2015 ο Φιλίππου έγραψε επίσης, από κοινού με την Αθηνά Ραχήλ Τσαγγάρη το σενάριο της ταινίας Chevalier, για την οποία τιμήθηκαν με το κέρδισαν το Βραβείο Σεναρίου στα Βραβεία Ελληνικής Ακαδημίας Κινηματογράφου.

Η επόμενη συνεργασία του Φιλίππου με τον Λάνθιμο ήρθε στο σενάριο της ταινίας Ο θάνατος του ιερού ελαφιού (2017). Για άλλη μία φορά, η ταινία έλαβε καλές κριτικές και χάρισε στους σεναριογράφους το Βραβείο Σεναρίου του Φεστιβάλ Καννών.

Το 2018 ο Φιλίππου και ο Μπάμπης Μακρίδης έγραψαν το σενάριο της ταινίας Οίκτος. Αν και δεν έλαβε διεθνή προβολή, η ταινία ήταν υποψηφία για το Βραβείο Σεναρίου στα Βραβεία Ελληνικής Ακαδημίας Κινηματογράφου. 

Ο Φιλίππου έχει γράψει αρκετά βιβλία. Μεταξύ αυτών είναι το μυθιστόρημα Κάποιος μιλάει μόνος του κρατώντας ένα ποτήρι γάλα (2009), που έχει μεταφερθεί δύο φορές στο θέατρο, και το Δημήτρη (2014), μια βιογραφία του Δημήτρη Μητροπάνου. Στις 29 Νοεμβρίου 2019 ανέβηκε από το Εθνικό Θέατρο, σε σκηνοθεσία της Αργυρώς Χιώτη, το θεατρικό του Φιλίππου Νερό της Κολωνίας. Στις 30 Αυγούστου 2023 ανέβηκε σε παραγωγή της Πολιτιστικής Πρωτεύουσας "Ελευσίς 2023" στη Βλύχα της Ελευσίνας το θεατρικό του Φιλίππου Μεγάλα και μικρά πλοία, σε σκηνοθεσία της Αργυρώς Χιώτη.

 Εργογραφία 

 Κάποιος μιλάει μόνος του κρατώντας ένα ποτήρι γάλα (2009)
 Σκηνές (2011)
 Αίματα (2014)
 Δημήτρη (2014)
 Όταν, όταν. (2017)
 Το νερό της Κολωνίας (2019)
 Μεγάλα και μικρά πλοία (2023)

 Φιλμογραφία 
 Έτος Τίτλος ταινίας ΡόλοςΔιακρίσεις2009ΚυνόδονταςΣεναριογράφοςΒραβείο Σεναρίου της Ελληνικής Ακαδημίας Κινηματογράφου2011ΆλπειςΣεναριογράφος και μικρός ρόλοςPremio Osella Σεναρίου (Διεθνές Φεστιβάλ Κινηματογράφου Βενετίας)2012LΣεναριογράφος και συμπαραγωγός2016BatonΣεναριογράφος2015Ο ΑστακόςΣεναριογράφοςΒραβείο Καλύτερου Σεναρίου Ευρωπαϊκού Κινηματογράφου
Βραβείο Καλύτερου Σεναρίου της Ένωσης Κριτικών Κινηματογράφου του Λος Άντζελες

Υποψηφιότητα για Βραβείο Καλύτερης Ταινίας Ευρωπαϊκού Κινηματογράφου

Υποψηφιότητα για Βραβείο Καλύτερης Βρετανικής Ταινίας (BAFTA)

Υποψηφιότητα για Όσκαρ Καλύτερου Πρωτότυπου Σεναρίου

Υποψηφιότητα για Βραβείο Καλύτερου Πρωτότυπου Σεναρίου της Ένωσης Κριτικών Κινηματογράφου του Ώστιν

Υποψηφιότητα για Βραβείο Καλύτερου Πρωτότυπου Σεναρίου της Ένωσης Κριτικών Κινηματογράφου του Σικάγου

Υποψηφιότητα για Βραβείο Καλύτερου Πρωτότυπου Σεναρίου της Ένωσης Κριτικών Κινηματογράφου της Ουάσιγκτον

Υποψηφιότητα για Βραβείο Καλύτερου Πρωτότυπου Σεναρίου της Ένωσης Διαδικτυακών Κριτικών ΚινηματογράφουChevalierΣεναριογράφοςΒραβείο Σεναρίου της Ελληνικής Ακαδημίας Κινηματογράφου2017Ο Θάνατος του Ιερού ΕλαφιούΣεναριογράφοςΒραβείο Σεναρίου του Φεστιβάλ Καννών
Υποψηφιότητα για Βραβείο Καλύτερου Σεναρίου Ευρωπαϊκού Κινηματογράφου2018ΟίκτοςΣεναριογράφοςΥποψηφιότητα για Βραβείο Σεναρίου της Ελληνικής Ακαδημίας Κινηματογράφου2019NimicΣεναριογράφος
 Παραπομπές 

 Εξωτερικοί σύνδεσμοι 
 Ευθύμης Φιλίππου, επίσημος ιστότοπος
Ευθύμης Φιλίππου στην IMDb

Κατηγορία:Έλληνες συγγραφείς του 21ου αιώνα
Κατηγορία:Έλληνες σεναριογράφοι
Κατηγορία:Έλληνες θεατρικοί συγγραφείς